
Z A P I S N I K

13. sjednice Vijeća Mjesnog odbora Knežija, održane 7. lipnja 2022. u prostorijama Mjesnog odbora Knežija, Albaharijeva ulica 2, s početkom u 19.00 sati

NAZOČNI ČLANOVI VIJEĆA:
Toma Bošnjak, Jelena Holy, Jan Mickovski, Davor Nikolić, Snježana Prpić Rudić, Zrinka Vrbanus Bajdak, Marija Vulić, Valentina Knežević
 
NENAZOČNI ČLANOVI VIJEĆA: Tomislav Stančić
OSTALI NAZOČNI: Marijana Hrestak, voditeljica Područnog odsjeka
				Anton Ljevar, stručni referent Područnog odsjeka

Predsjedava: Valentina Knežević, predsjednica Vijeća.
Zapisnik vodi: Anton Ljevar, stručni referent Područnog odsjeka

	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora Knežija.

	Vijeće jednoglasno prihvaća tekst Zapisnika 12. sjednice Vijeća Mjesnog odbora Knežija, održane 11.svibnja 2022., bez izmjena.

	Na prijedlog predsjednice Vijeće jednoglasno utvrđuje

DNEVNI RED:
1. Izbor potpredsjednika/ce Vijeća Mjesnog odbora Knežija
2. Raspolaganje zemljištem k.č.br. 5074 k.o. Trešnjevka, z.k.č. 4650/2 k.o. Grad Zagreb
- donošenje zaključka o davanju mišljenja
3. Pitanja, prijedlozi i obavijesti

Ad 1. Izbor potpredsjednika/ce Vijeća Mjesnog odbora Knežija
Članovi Vijeća primili su pisani materijal uz poziv
Predsjednica obavještava članove Vijeća da je u skladu sa Poslovnikom o radu Vijeća Mjesnog odbora Knežija podnesen jedan prijedlog za izbor potpredsjednice Vijeća.
Prijedlog da se za potpredsjednicu izabere Marija Vulić podnijeli su članovi:
Valentina Knežević, Jelena Holy i Zrinka Vrbanus Bajdak
Predsjednica otvara raspravu.
Budući da nitko ne traži riječ, predsjednica daje na glasovanje prijedlog kandidata za potpredsjednicu.
Predsjednica utvrđuje da je jednoglasno izabrana kandidatkinja Marija Vulić i konstatira da Vijeće donosi:
Z A K LJ U Č A K
o izboru potpredsjednice Vijeća Mjesnog odbora Knežija
	1. Za potpredsjednicu Vijeća Mjesnog odbora Knežija izabrana je  Marija Vulić.

	2. Ovaj zaključak biti će objavljen na oglasnoj ploči u sjedištu Mjesnog odbora Knežija.

Ad 2. Raspolaganje zemljištem k.č.br. 5074 k.o. Trešnjevka, z.k.č. 4650/2 k.o. Grad Zagreb - donošenje zaključka o davanju mišljenja
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:
Z A K LJ U Č A K
1. Vijeće Mjesnog odbora Knežija raspravljalo je o dopisu Gradskog ureda za upravljanje imovinom Grada vezano za raspolaganje zemljištem k.č.br. 5074 k.o. Trešnjevka, z.k.č.br. 4650/2  k.o. Grad Zagreb.

2. Vijeće nije suglasno tj. daje negativno mišljenje na mogućnost raspolaganja zemljištem k.č.br. 5074 k.o. Trešnjevka obzirom da je prostorno planskom dokumentacijom na predmetnoj lokaciji planirano važno prometno čvorište te obzirom na važeće prostorno planske odredbe za građenje tako da je predmetnu česticu potrebno zadržati u vlasništvu Grada. 

3. Ovaj zaključak dostavlja se Vijeću Gradske četvrti Trešnjevka – jug.

OBRAZLOŽENJE
Za predmetnu nekretninu osim Generalnog urbanističkog plana grada Zagreba (Službeni glasnik Grada Zagreba 16/07, 8/09, 7/13, 9/16, i 12/16 -pročišćeni tekst) mjerodavan je Urbanistički plan uređenja Savska-Šarengradska-jug (Službeni glasnik Grada Zagreba 1/08, 5/08, 8/09 i 11/09). Sagledavanjem planskih odredbi i šireg prostornog obuhvata te planova određenih Generalnim urbanističkim planom, prvenstveno vezanih uz prometna rješenja izdvajaju se dva glavna razloga zašto bi nekretnina trebala ostati u vlasništvu Grada:
1. Plan (UPU) zonu na kojoj se nalazi predmetna nekretnina definira kao M2-9 – zonu u kojoj se planira izgradnja jednonamjenskih poslovnih građevina. Minimalna površina građevne čestice u ovoj zoni iznosi 1000 m2. Pošto je površina predmetne čestice 518 m2 ona kao takva nije gradiva. Uz nju se sa sjeverne strane nalazi čestica u privatnom vlasništvu na kojoj je izgrađen poslovni objekt novijeg datuma, s južne strane su čestice koje su u vlasništvu Grada Zagreba i upisane kao prilazni put i ulica. Iz toga proizlazi da predmetna čestica, kao samostalna, ne može biti privedena svrsi.
2. U kontekstu buduće izgradnje prometnice sa zapadne strane Savske ceste te izgradnje novog putničkog terminala na Savskom mostu, pozicija na kojoj se nalazi predmetna čestica postaje točka povezivanja tih prometnih pravaca i naselja Knežija. U skladu s tim trebalo bi nekretninu sačuvati kao javnu površinu koja bi preuzela i usmjerila pješački i biciklistički promet. Osim prometnog značaja to će postati i južna točka Savske ceste i ulaska u grad pa bi taj prostor sadržajno i oblikovno trebalo pažljivije osmisliti kao točku od interesa za sliku grada. 
Ad 4 Pitanja, prijedlozi i obavijesti  

		Članica Vijeća Snježana Prpić Rudić predlaže provjeru kod nadležnih službi da li rampa na zemljištu Grada Zagreba k.č.br. 5074 k.o. Trešnjevka ima potrebne dozvole.
		Predsjednica odgovara da će se zatražiti provjera od nadležnog ureda.
		Član Vijeća Toma Bošnjak postavlja upit vezano za izgradnju O.Š. Horvati 
		Predsjednica odgovara da još nisu riješeni imovinsko pravni odnosi na jednoj čestici te je u tijeku izvlaštenje.  
		Članica Vijeća Zrinka Vrbanus Bajdak predlaže da se zahtjev Dječjeg vrtića Matije Gupca za promjenom stolarije proslijedi službenim dopisom nadležnom Gradskom uredu za obrazovanje, sport i mlade na postupanje.
	  	Članica Vijeća Snježana Prpić Rudić predlaže da se za zidić koji je izgrađen na gradskoj parceli u Konjičkoj ulici 18A zatraži postupanje građevinske inspekcije kako bi se utvrdilo da li je legalno izgrađen.

		Članica Vijeća Zrinka Vrbanus Bajdak upozorava na problem pasa u dječjim parkovima te na napade vrana na području Knežije.
		Predsjednica odgovara da je održano javno predavanje u prostoru MO Knežija na temu vrana. Utvrđeno je da se radi o jednom paru vrana te predlaže da se naprave edukativne ploče kako bi se educiralo i upozorilo građane.

		Budući da nitko od članova ne traži riječ, dnevni red je iscrpljen, predsjednica zaključuje sjednicu.

Dovršeno u 19:45 sati.

KLASA: 024-08/22-003/1181
URBROJ: 251-13-11-15-22-2
Zagreb, 7. lipnja 2022.

Zapisnik sastavio: 							
Anton Ljevar
					            
                                 			                                                       Predsjednica
                        Vijeća Mjesnog odbora 
            Knežija

